En gascón ye Hont Arràbia, con una típica a debant de r que tamién ye común en l'aragonés d'antes más; en francés ye Fontarabie y en castellán ye Fuenterrabía. A forma en vasco Hondarribia pareix transparent en vasco actual y significaría aparentment "vado d'arena". Os vascoparlants actuals pronuncian este toponimo como Onyarbi. En textos meyevals s'ha escrito de diferents trazas y variants: Hundarribia, Ondarribia, u Ondarrabia. A mención més antiga d'esta localidat ye d'o sieglo XII, y en a carta de fundación d'a villa s'escribe en latín como Fontem Rapidum u Fontem Rapitum.